Oled sa end leidnud vahel olukorrast, kus häbi -ja süütunne sind seovad?
On sul vahel tunne, et sina ei väärigi õnne?
Sest see on see, mida häbi sinuga teeb.
Kuid Jumal ei taha, et elaksid oma elu häbitunde all.
Jumal tahab, et su elu õitseks.
Tänud taas liitumast meiega!
Räägin täna sellest, kuidas saada vabaks häbist.
Minu pääste - minu vabadus.
Vabadus hukkamõistust, vabadus häbist.
Usun siiralt, et see sõnum võib kõnetada nii su olukorda,
kui ka su hinge.
Nii et jää meiega!
Eelmises osas...
Täna hommikul tahan rääkida teemal: "Minu pääste - minu vabadus häbist"
Igal inimesel on oma minevik. Sa pole selles osas ainukene.
Igalühel on asju, mida tahaks unustada
ja selja taha jätta.
Kuid me laseme oma minevikul nii sageli defineerida oma mõtteviisi,
oma tundeid ja arusaamu.
Samas aga on kogu patu ja kõigi siduvate asjade üle üks vägi.
Patul on oma palk.
Roomlastele 6:23 räägib patu palgast, milleks on surm.
Samas kui arm toob kaasa kui ühe kingi.
Õigsuse anni.
Patt viib süütundeni ja süütunne häbini.
Häbi omakorda aga hukkamõistuni, mis toob lõpuks kaasa surma.
See on see, kuidas paljud oma elu elavad.
Nad elavad hukkamõistu all, mis paneb neid tundma,
et nad pole väärt teenima Jumalat;
pole väärt viibima Jumala kojas ega ülistama Teda.
Pole väärt võtma vastu Jumala armu.
Või ka pole väärt olema õnnelikud.
On inimesi, kes on küll päästetud, kuid kes pole vabad.
Kes ei usu, et nad on ka väärt kogema õnne.
Nad tunnevad, et nad pole sobilikud ja pole õnne väärt.
Kuid see kõik on üks suur Saatana vale.
Me peame mõistma täit väge,
mis peitub selles, mida Jeesus on meie heaks teinud.
Me peame õppima, kuidas elada päästetu elu,
mis tähendab vabadust patust, vabadust süütundest ja häbist
ning vabadust hukkamõistust.
Sest patt on miski, mida sa teed ja süütunne miski, mida tunned.
Häbi on miski, mida endaga kaasas kannad
ja hukkamõist miski, mis sind lõpuks rajalt maha võtab.
Patt diskvalifitseerib su ja muudab su kasutuskõlbmatuks.
Kuid see pole Jumala tahe su jaoks.
Ta tahab hoopis, et võiksid kogeda seesmist tervenemist;
et elaksid vabaduses ja andestuses ning Jumala armus,
mis kõik laseks sul tõsta oma pühad käed koguduses
ja kogeda, et sa oled lunastatud ja vaba.
Otsustada, et sa ei ela enam häbi all!
Ei mingit häbi enam!
Rääkisin teile abielurikkujast naisest,
kelle peale variserid näitasid näpuga
ja ütlesid Jeesusele: "Me tabasime ta otse teolt!"
Elus saab alati olema hääli ja süüdistajaid,
kes teevad, mida iganes, et tuua häbi su üle.
See on see sama, mis juhtus ka selle naisega.
Kuid Johannese 8:9 öeldud, et järgi jäid vaid Jeesus ja see naine.
"Ja seda kuuldes lahkusid nad üksteise järel,
vanematest alates,
jäid üksnes tema ja keskel seisev naine."
Ehk siis ainult see naine ja Jeesus.
Ja vaata, mida Jeesus talle ütles:
"Jeesus ajas enese sirgu ja ütles talle: Naine, kus nad on?
Kas keegi ei ole sind surma mõistnud?”
Tema ütles: Ei keegi, Issand!”
Aga Jeesus ütles: Ega minagi mõista sind surma.
Mine, ja nüüdsest peale ära enam tee pattu!”
Selleks, et murda patu vägi, tuleb esmalt murda hukkamõistu vägi.
Sest alles siis, kui naine oli vaba hukkamõistust,
võis ta saada ka vabaks patust.
Nii paljud inimesed on hirmunud, kuna nad elavad käsu all.
Nii et kui sa ütled sellistele inimestele,
et nad on vabad ja neile on andestatud,
et Jumala arm ja soosing on nende päralt
ning nad võivad elada Jumala poolt õnnistatud elu,
arvavad käsu all olevad inimesed,
et see kõik paneb inimesi veel enam pattu tegema.
Kuid Jeesus ütles, et kui kaob hukkamõist,
ei tehta ka enam pattu.
Ehk hoopis vastupidi kõik!
Käsumeelsus hoiab sind patus kinni,
kuid mina usun,
et sa võid olla läbi Jeesuse Kristuse vaba
ning liikuda edasi nii Jumala tõotustes, kui ka väes.
Nii et Jeesus küsis naiselt: "Kus on kõik su süüdistajad?"
Kus on sinu süüdistajad?
On olemas väliseid süüdistajaid, kes on kiired näpuga näitama,
oma arvamust avaldama ja hukka mõistma.
Kuid nad pole kaugeltki nii mürgitavad kui seesmised süüdistajad.
Seesmised süüdistajad, mis tõstavad pidevalt pead
ja tuletavad sulle muudkui meelde sinu minevikku ja läbikukkumisi.
Seesmised süüdistajad on ka need, mille keskel häbi võtab oma kuju.
Kuid mina usun, et Jumal tahab murda häbi väe.
Ta tahab murda häbi väe sinu ja kõigi teiste eludes.
Sa võid ju isegi uskuda, et Jeesus ei mõista sind hukka
ja on sulle andestanud.
Sa võid isegi uskuda, et teised ei mõista sind hukka
ja on sulle andestanud.
Aga kuidas on lood sinu endaga?
Ega sa ise end jätkuvalt hukka mõista?
Kas sa ise suudad endale andestada?
Sest need on asjad, mille keskel häbi pesitseb.
Häbi on väga reaalne asi ja kahjuks see võib tulla su üle.
Hingevaenlane saab tuua häbi su üle ja mingi hetk sa hakkad seda kandma,
olles ära blokeeritud sellest õitsvast elust,
mida Jumal tahab, et omaksid.
Piibel ütleb, et Jumala õiged peaks lokkama nagu palmipuud.
Lokkama nagu palmipuud.
See piiblisalm räägib õigsusest, kui annist.
Tasuta annist, mis ütleb meile, et elades õigsuses ja selles annis,
elame me elu ega ole surnud.
Vaatame Roomlastele 1:16
"Sest ma ei häbene evangeeliumi, see on ju Jumala vägi päästeks."
See on selle hea sõnumi tulemus, et ma ei häbene enam.
Kas sul pole hea meel, et evangeelium on hea sõnum
ning mitte hukkamõistu sõnum.
Sest hukkamõistu sõnum pole hea sõnum,
kuid evangeelium tähendab head sõnumit.
Inimlikult võttes oleks Paulusel olnud igati põhjust tunda häbi,
sest ilma üle pingutamata
oli ta otsekui oma põlvkonna Osama bin Laden.
Ta oli nii Kristuse vastane, et ta käis ja tappis ja hävitas.
Ta lasi kristlased oma usu pärast kas vangi panna või tappa,
nii et tal oleks olnud igati põhjust tunda häbi.
Kuid ta ei häbenenud evangeeliumi ja head sõnumit Jeesusest Kristusest,
sest ta ütles, et selles peitub Jumala vägi päästeks.
Sinu päästes peitub su vabadus patust.
Roomlastele 1:17
"Sest Jumala õigus on ilmunud evangeeliumis usust usku,
nii nagu on kirjutatud: Aga õige jääb usust elama.”
Usk, usk, usk - siin räägitakse kolmel korral usust.
Ja fakt on see, et evangeelium on täis usku.
Usu läbi aga ei pea sa enam elama häbis.
Ma ei häbene!
Ära alahinda seda mõju, mis häbil su üle tegelikult olla võib
ja mis röövib sind ning püüab hävitada sind.
Ja see on nii kurb! Nii tohutult kurb!
Psühholoogid kirjeldavad häbi kui hinge soist maad.
Ilmalikud psühholoogid ütlevad nii - hinge soine maa.
Hing hõlmab endas sinu tundeid, mõtteid ja tahet.
Nii et häbi kirjeldatakse kui soist maad.
Teadsid sa muide,
et suurimad lahingud peetakse maha just hinges.
Ja ka suurimad võidud võidetakse hinges.
3 Johannese 1:2
"Armas, soovin sulle, et sul läheks igati hästi
ja sa oleksid terve, nõnda nagu läheb hästi su hingel."
Kuid su hingel ei saa minna hästi, kui elad häbi ja hukkamõistu all,
olles seespidi selle kõige vang.
Nii et hing on see, kus peetakse kõige suuremaid lahinguid
ja võidetakse kõige suuremad võidud.
Sõnaraamat ütleb häbi kohta,
et see on valulik alanduse või stressi tunne,
mida põhjustab teadmine valest või rumalast käitumisest.
Siin öeldakse ka, et häbi on valulik kogemus,
mida põhjustab tugev süü, häbi -ja väärtusetuse tunne.
Miski mis toob kaasa lugupidamatuse, häbitunde ja hukkamõistu.
On üks raamat, mille nimi on: "Psühholoogia häbi", kus on öeldud:
"Häbi on kõige hävitavam tunne üldse, mida inimene tunda võib.
Mitte ükski teine tunne pole nii süviti häiriv,
sest häbistamise hetkel saab hing seespidi haavatud."
Häbi näol on tegu tundega.
Kuid meid pole kutsutud elama tuginedes tunnetele, vaid usule.
Evangeeliumi vägi peitub usus.
Usus.
Seetõttu ei peaks me elama häbis.
Tänu usule pole meil midagi häbeneda.
Mulle meeldib Roomlaste 10:11,
sest see on ühtaegu lihtne, kui ka võimas.
Ükski, kes usub temasse, ei jää häbisse.”
Kui sina usud Jeesusesse, pole häbil mingit kohta su elus.
Kes iganes usub Temasse, ei jää häbisse.
Seega, mida imet sa veel käid häbitundes,
kui Jeesus tahab valada oma õnnistused
ja Jumala tõotused su üle!
Ta tahab, et sa lokkaksid
ja elaksid oma elu rõõmus ja vabaduses,
saades osa Jumala poolt planeeritud tulevikust.
Kuid see tulevik ei saa kunagi reaalsuseks,
kui sa lased häbil valitseda enda üle.
Sest see häbi paneb su paika.
See paneb paika su mõtteviisi ja valikud
ning lõpuks ka su tuleviku.
Ei mingit häbi enam!
Vaadake seda uskumatut salmi Jesaja 61:7 laiendatud piiblitõlkes:
"Häbi ja teotuse asemel saate te kahekordse osa au.
Te pärite kahekordse õitsengu oma maal
ja igavene rõõm on teie päralt."
Loeme seda veelkord:
"Häbi ja teotuse asemel saate te kahekordse osa au.
Te pärite kahekordse õitsengu oma maal
ja igavene rõõm on teie päralt."
Häbi ja teotuse asemel saate te kahekordse osa au!
Te pärite kahekordse õitsengu oma maal
ja igavene rõõm on teie päralt!
Me kiriku kantseleis on aastate jooksul töötanud palju erinevaid inimesi,
kelle elud on võtnud oma kuju ka tänu erinevatele läbikukkumistele.
Ma ei unusta kunagi üht oma sõpra, kes istus aastaid tagasi mu kabinetis
ja tunnistas üles ühe amoraalse teo.
Jutt käib seksulaalsest amoraalusest.
Tal oli nii häbi.
Ta ei suutnud isegi sirge seljaga istuda,
vaid oli kuidagi kössis oma toolil.
Kogu see häbi ja kahetsuse tunne.
Mõte oma patu tagajärgedest.
Kogu see häving,
mida ta oli põhjustanud inimestele enda ümber.
See läks talle maksma kõik.
Mitte vaid tema tööd kirikus, aga ka tema abielu.
Ka tema kodu, sest ta kaotas oma kodu.
See läks talle maksma kõik.
Kõik, mis tal veel alles jäi, olid ustavad sõbrad,
kes on nagunii suurim rikkus, mida eales omada! Ustavad sõbrad.
Inimesed ka siit kogudusest, kes jäid tema kõrvale.
Rääkisin temaga alles eile telefoni teel.
Õigemini küll me saatsime sõnumeid, mis tänapäeval teeb sama välja.
Ja ta ütles, et peale aastate pikkust oma elu taas ülesehitamist,
on ta vaid ühe sammu kaugusel oma endise kodu tagasi ostmisest,
mille ta kord oma häbi ja patu tõttu kaotas.
Mõtle taas sellele piiblisalmile:
sa saad kahekordse au oma häbi ja teotuse asemel;
kahekordne õitseng ja igavene rõõm on sinu päralt.
Ja ma mõtlesin - milline imeline taastamine!
Saada tagasi kõik see, mille Saatan võttis;
mille ta oma patt ja häbi võtsid.
Ta pere armastas seda maja
ja ta tütardel oli palju kalleid mälestusi oma kodust.
Milline taastamine!
Kodu, mille ta kaotas oma patu ja häbi tõttu,
on tulemas nüüd tagasi ta ellu.
Ja ka paljud muud asjad, mille ta kaotas,
on tulemas tagasi ta ellu.
Peale kõikk neid 12 aastat ja ma mõtlen, milline imeline lugu.
See kõik on Jumala armust.
Me oleme Jumala kogudus
ja seetõttu ka kõik me süüdistajad peavad lahkuma üksteise järel -
olgu nad siis seemised või välised,
nii et alles jääte vaid sina ja Jeesus.
Sest ainuke viis, kuidas saada võitu häbist, süüst ja hukkamõistust,
on nagunii vaid läbi Jeesuse Kristuse.
Nii et kui kogu müra,
kõik muud hääled ja näpuga näitamised kõrvale jätta
ning olla vaid Jeesusega,
siis see on koht, kus saavutad ka oma võidu.
Nii et "häbi ja teotuse asemel saate te kahekordse osa au,
kahekordse õitsengu oma maal
ja igavene rõõm saab olema teie."
Kui imeline!
Mida te mõtlete, kui mõtlete õige inimese peale?
Kas mõtlete eneseõigsuse peale?
Eneseõigsus pole midagi väärt, ajades meil vaid nina püsti.
Sellega käib kaasas väga tugev oma arvamus ja enese õigustamine;
näpuga näitamine ja hukkamõistmine.
Kuid Kristuse õigsus on nii palju erinevam sellest.
See on vabastav.
Tema õiged saavad lokkama nagu palmipuud.
Õitsema nagu Liibanoni seedrid.
Need suured, võimsad seedripuud!
Need, kes on istutatud Jumala kotta ja teenivad Jumalat,
saavad lokkama Tema õuedes.
Ära kunagi alahinda õigsuses peituvat väge.
Piibel ütleb, et sina oled Kristuse õigsus.
Sind on tehtud õigeks ja see ei sõltu sinu enda tegudest.
Sind on tehtud õigeks.
Kujuta ette, kui ma suudaks muuta sinised istmed punasteks.
Sama lugu on sinuga - üks hetk oled patune
ja järgmine hetk juba õigeks mõistetud.
Piibel nimetab seda õigsuse anniks.
On vaid üks viis, kuidas kingitust saada -
see tuleb vastu võtta.
Kui su häbi ei lase sul seda kinki vastu võtta,
siis tea, et õigsuse puhul taandub kõik vaid Temale
ja Tema õigsusele.
Sinu eksimustel pole siin mingit pistmist.
See ei tähenda, et peaksid oma eksimusi salgama,
aga küsimus pole sinu eksimustes, vaid Tema õigsuses.
Kui me keskendume vaid sellele, mis meis ja me elus kõik valesti on,
on selge, et saame haaratud süü -ja häbitundest.
On selge, et me ei pea end vääriliseks ja kõlbulikuks,
et ülistada Jumalat, näha Ta plaane täitumas oma elus
ja saamaks kätte Tema saatus oma elude jaoks.
Seetõttu peamegi Ta kingi vastu võtma!
Patu palk on surm,
kuid tänu Jumalale, kes on andnud meile võidu patu üle,
nii et me ei pea saama osa patu palgast.
Palk on miski, mille oled välja teeninud.
Kingitus on miski, mida sa pole ära teeninud
ja mis taandub vaid sellele, kes Kristus on
ja mida Tema on teinud.
Kolgata katab kõik.
Su häbil ja patul pole enam mingit meelevalda.
Nende mõju on läinud. Nad ei lähe enam arvesse.
Tahan julgustada kõiki siinolijaid elama Kristuse õigsuses
ja mitte tuginedes oma elu eksimustele,
minevikule ja tegudele.
Ei mingit häbi ega hukkamõistu enam!
Ei mingit süütunnet enam!
Ja ka ei mingit pattu enam!
"Kas keegi on sind hukka mõistnud?" - "Mitte keegi, Issand."
Ega minagi siis mõista sind hukka. Mine ja ära tee enam pattu!”
Ära tee enam pattu! See on Jumala võimas sõna.
Häbi kirjeldatakse kui hinge soist maad.
On öeldud, et häbi mõjub tunnetest laastavamalt, kui miski muu.
Seetõttu on ütlemata kurb, kuidas laseme häbistada end
ja kanname seda häbi endaga kaasas.
Sest kui sa kannad seda kaasas, mõjutab see su isiksust, mõtteviisi
ja kõike muud.
Kui keegi on sind häbistanud ja sa käid alandatuna mööda tänavat,
siis sa tead, kui kohutav see tunne on.
Kui sa aga elad terve oma elu nii, hiilides häbi tõttu mööda nurgaääri,
siis on viimane aeg haarata kinni Jumala tõotustest.
Olen näinud, kuidas inimesed on tulnud häbi ja alanduse seest
Jumala taastamise sisse.
Mulle meeldib see piiblikoht, mis ütleb,
et häbi ja teotuse asemel annab Jumal sulle kahekordse au
ja kahekordse osa õnnistusi.
Mulle meeldib, kuidas Jumal käskis Vanas Testamendis Moosesel
öelda ülempreestritele, et need peavad tõstma oma käed
ja panema Jumala õnnistused Tema rahva peale.
Kui sina kannad hetkel teiste poolt pandud häbi su peale,
siis muuda seda.
Sest Jumal ütleb 4 Moosese raamatus,
et Ta paneb oma nime su peale ja õnnistab sind.
Kui sina elad oma elu Jeesuse nimel,
on ka kõik Temas peituv vabadus, andestus, arm, õnnistused ja tõotused
sinu päralt.
Ära lase panna mingeid muid asju enda üle
ja ära kanna asju, mida sa ei pea enam kandma.
Jeesuse veres peitub vägi,
mistõttu kui oled päästetud, peitub su päästes ka vabadus.
Vabadus hukkamõistust ja häbist.
Ajaks, mil olin 16-aastane,
oli uimastitest saanud minu elu igapäevane osa.
Vajasin neid igapäevaselt, et funktsioneerida ja ellu jääda.
Vahel päeva lõpus koju tulles nühkisin end kõvasti dušši all,
kuid mul oli ikka tunne, et ma ei saa sellest mustusest lahti.
Tundus, et see mustus oli seespidine.
Taolise elustiili tõttu olid mul tekkinud ka korralikud võlad
ja ma ei suutnud neid enam millegagi tagasi maksta.
Oli vaid üks asi, mille abil neid tasuda ja see oli mina ise.
Enne seda nädalavahetust,
mil pidin alustama oma "uue karjääriga",
polnud ma midagi söönud.
Olin tarbinud vaid vett ja uimasteid.
Läksin oma elutuppa ja seal istudes oli tunne,
et see on sama suur, kui jalgpalliväljak ja täiesti tühi.
Mõtlesin, et võtan üledoosi ja suren lihtsalt ära.
Kuid sel hetkel tundsin, kuidas keegi otsekui astus tuppa.
Nii nagu tavaeluski, kui kuuled, et keegi tuleb -
sa ei näe seda inimest, aga sa koged ta ligiolu.
Nii kogesin ka mina üht ligiolu seal elutoas, mis oli nii soe.
See ümbritses mind ümber ringi ja tõstis mind kui võrguga üles,
kuni ma kuulsin Ta häält.
See oli hetk, mil' kohtusin Jeesusega.
Kogu mu olemus - algusest lõpuni, oli kui Tema ette laotatud
ja Ta armastas mind tingimusteta.
Ta tervendas mind ühe hetkega mu uimastite sõltuvusest, häbist,
traumast ja valust mu südames.
Ja ma kogesin, et olen täielikult armastatud.
Mu elu pole peale seda olnud enam kunagi endine.
Su armastus muudab kõik uueks
Sa pöörad kõik heaks
Kõigi maailma asjade suhtes kehtib uus lootus
Tänu elule, mis on leitav Sinus
Sa muudad kõik uueks
Eile ja igavesti ei muutu su armastus
Lootus ei hääbu kunagi
Halleluuja
Mu usk on nähtamatus
Tuues elu sinna, kus seda varem pole olnud
Kuulutades olematuid asju, kui olevaid
Olen elavaks tehtud Sinus
Sa muudad kõik uueks
Eile ja igavesti ei muutu su armastus
Lootus ei hääbu kunagi
Halleluuja
Taevad on avatud ja ma tean, et olen valitud
Olen elavaks tehtud Sinus, elavaks tehtud Sinus
Jumal, Sina taastad kõik oma nime auks
Olen elavaks tehtud Sinus, elavaks tehtud Sinus
Taevad on avatud ja ma tean, et olen valitud
Olen elavaks tehtud Sinus, elavaks tehtud Sinus
Jumal, Sina taastad kõik oma nime auks
Olen elavaks tehtud Sinus, elavaks tehtud Sinus
Sina muudad uueks kõik
Eile ja igavesti ei muutu su armastus
Lootus ei hääbu kunagi
Halleluuja
Eile ja igavesti ei muutu su armastus
Lootus ei hääbu kunagi
Halleluuja
Taevad on avatud ja ma tean, et olen valitud
Olen elavaks tehtud Sinus, elavaks tehtud Sinus
UUS ÕPETUS
PASTOR BRIAN HOUSTON'ilt
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
Järgmine peatus on 2 minuti pärast.
Tore, et vaatasid meid täna
ja loodetavasti teed seda ka järgmine kord.
Ära unusta, et Jeesus on sinu poolt ja armastab inimesi.
Tal on sinu jaoks tulevikku ja lootust.
Tänu Jumalale kõigi tõotuste eest, mis on meie päralt läbi Jeesuse.
Ole õnnistatud ja tea, et parim on alles ootel!
Tõlge: Anne-Ly Raukas